< Játék

Amerikai Acey-Deucey

Szerző: Sallai András

Copyright © Sallai András, 2016, 2017, 2019

CC Attribution-Share Alike 4.0 International

Web: http://szit.hu

Az Acey-Deucey nem tévesztendő össze a vele azonos nevű kártyajátékkal.

Az Acey-Deucey tulajdonképpen egy ostábla (backgammon) változat.

Készlet

ostábla

két kocka (min.)

2×15 korong

Duplázás nincs, így nem szükséges duplázó kocka.

Felállás

Mindkét játékos a táblán kívül indul a korongjaival, egymással szembe.

Cél

A táblán körbe eljuttatni a korongokat az otthonukba, majd kivinni a tábláról. Az a játékos nyer, aki elsőként viszi ki a korongokat a tábláról.

Kezdés

Mindkét játékos dob. Aki nagyobbat dob, az kezd.

Korongok beléptetése

Dobás után a dobásnak megfelelő értékeket lelépjük. Ha dobunk például egy 5-s és egy 2-s számot, akkor az otthonnal szembeni oldalon egy korongot az 5-re, egyet a kettesre helyezhetek. Ha egyszer beléptettél egy vagy több korongot, akkor azokat előremozgathatod a következő dobásnál.

Szabály

Ha egy játékos egyező számot dob, négyszer léphet.

Csak olyan helyre léphetünk, ami nem zárt. Zár egy hely, ha az ellenfél kettő vagy több korongja van az adott helyen.

A dobott értékek leléphetők két kockával, vagy ugyanazzal a kockával, ha közbeeső hely nem zárt. Ha dobok egy 5-2 kockát, A hetedik helyre nem léphetek, ha zárt a 5 és a 2 hely is, az ellenfél által.

Mindig kötelező a számokat lelépni, ha az lehetséges.

Ha egy játékos nem tud lépni, a másik játékos következik

Ha csak az egyik számot tudom lelépni, akkor kötelező a nagyobbat. ?

Acey-deucey

Ha valaki 1-2 számokat dobja az egy speciális eset, amelynek neve: Acey-deucey. Mi történhet ilyenkor?

Először lejátszod az 1-2 számokat normál módon.

Ez után, megnevezed milyen szám párost szeretnél és azt játszod.

Ez után, újra dobsz és azt játszod.

Ha dobott szám újra 1-2, akkor választasz egy dupla számot, amit játszol, majd újradobsz.

Ha az 1-2-ből nem tudod az egyiket meglépni az elején, akkor elveszted a többi lehetőséget.

Ha az egyik dupla nem leléphető, a többit még le lehet lépni, viszont nincs újradobás.

Ütés

Ha egy korong egyedül van, akkor leüthető. A kiütött korong a sorompóra kerül.

Sorompó

Ha korong van a sorompón, először azokat a korongokat kell a játékba helyezni, a többi addig nem mozdulhat. A sorompó a leütött korongok helye.

Kiléptetés

A korongok kiléptetése akkor kezdődhet, ha már mind a 15 korong hazaért. Az a korong tehető ki, amely megfelel egy dobott számnak. Ha nincs a számnak megfelelő ponton korong, akkor a magasabb pontértéken lévővel lépni kell. Ha nincs magasabb pontonértéken korong, akkor el kell távolítani egyet a legmagasabb helyről.

Pontozás

A vesztes minden táblán maradt korongjával fizet egy pontot.

A gammon és a backgammon itt nem számít extra pontnak. A duplázó kockát sem használjuk.

Stratégia

Mivel az 1-2 dobás hatalmas lehetőség, ezért nagy szerepet játszik a szerencse, szemben a hagyományos backgammonnal. A játék teljesen sosem kiszámítható. Ugyanakkor nagyon fontos szerepet játszik az ellenfél blokkolása a lerakásokkal.

Tipikus stratégia, a korongok legalább felének minél előbbi táblára juttatása, hogy azok falakat alkossanak.

Különbségek a Backgammonnal szemben

Minden korong a táblán kívül kezd.

A kezdéskor nyerő játékos újradob az első kör kezdésekor.

1-2 dobás esetén a játékos kap egy tetszőleges dupla dobást, és egyszer újradobhat.

A nyertes az ellenfél minden táblán maradt korongjáért pontot kap.

Nincs duplázó kocka.

Forrás

http://www.bkgm.com/variants/AceyDeucey (2016)

http://www.bkgm.com/variants/AceyDeucey-American.html (2016)

https://en.wikipedia.org/wiki/Acey-deucey (2016)